המלצות לשאלות למשתתפים בפורום

באופן כללי, השאלות שיוצגו למשתתפים בפורום צריכות להיות כאלו שיגרמו להם לספר אודות המקרים המעניינים והמרגשים ביותר שניקרו להם בעבודתם. השאלות יכולות להיות אישיות, כל עוד אין בכך הגזמה ופולשנות.

במהלך הפורום עצמו, בעקבות הסיפורים שנשמעים, הילדים מעלים שאלות נוספות שלא נכתבו מראש. שאלות אלה עשויות לנגוע גם באירועים ומצבים שהילדים נקלעים אליהם בחיי היום-יום שלהם.

דוגמה לשאלות שנשאלו וקיבלו תשובות מעניינות במיוחד בפורומים שערכנו עד כה:

1. מה המקרה המעניין ביותר שקרה לך בעבודתך?
2. האם היה קטין שטיפלת בו ואכזב אותך? במה?
3. האם יש מקרים שאתה או שוטרים אחרים נאלצתם להשתמש באלימות? לירות?
4. האם יש מקרים בעבודתך שמפחידים אותך?
5. איך המשפחה שלך מושפעת מעבודתך?
6. מדוע בחרת בקריירה זו? האם היית בוחר בה שנית?
7. האם היו מקרים שזעזעו אותך?
8. מה העבירה החמורה ביותר שחקרת?
9. מה העבירה שקטינים מבצעים הכי הרבה?
10. מה גורם לקטינים לבצע עבירות?
11. מה קורה אם אתם מגלים שילד בן 10 או 11 ביצע עבירה?
12. איך חוקרים ילד?
13. איזו הכשרה עברת לתפקיד שלך?
14. האם קורה שאתה נקשר לנערים שאתה מטפל בהם? האם אתה שומר על קשר איתם?
15. האם היו מקרים בהם הרגשת שנכשלת?
16. מה גורם לילדים ובני-נוער לבצע פשעים? זה משהו בהם או במשפחה והסביבה שלהם?
17. מה קורה לילד שביצע עבירה חמורה? מה התנאים שהוא מקבל בחקירה?
18. מהם תנאי החיים של ילדים בכלא אופק? במעון סגור? במשפחת אומנה?

שימו לב, שרוב השאלות לעיל' מתאימות לשוטרים / בלשים / חוקרי נוער אולם בהתאמה קלה ניתן להשתמש בהן גם לעו"ס, חוקרי ילדים, מנהלי בתי-אומנה ועוד.

לרשימת השאלות שהילדים כותבים בשיעור ההכנה אפשר להוסיף מהדוגמאות שכאן.

חשוב מאוד שהילדים ישאלו את השאלות באופן מכובד וטקסי, **בעמידה**, **אחרי שקיבלו רשות ממך** (שמנחה את הפורום) **ובקול רם וברור**!